Jun '06 : Driekuns vir Du Toit
Driekuns vir Du Toit
TygerBurger se rubriekskrywer, Francois du Toit, het pas 'n fietsry-driekuns behaal. Hy het drie Meesterstitels ingepalm en die kroon gespan met 'n goue medalje as Suid-Afrikaanse Tydtoetskampioen op die pas-afgelope SA Fietsrykampioenskappe in Port Elizabeth.
Sy wentyd van 27 minute oor 20 km, 30 sekondes voor die naaste teenstander, was van wêreldgehalte. Daarvolgens is hy 'n aanspraakmaker op 'n podium-posisie tydens die Wêreld Meesterskampioenskappe wat van 20 tot 25 Augustus 2006 in Snt Johann, Oosteryk gehou word.
Francois du Toit het die Trapkragvereniging se Meesters-somerliga van ses wedrenne oortuigend gewen. Dit is opgevolg met 'n dubbele oorwinning in die Westelike Provinsie Meesterskampioenskappe in beide die tydtoets en padwedren.
Du Toit het vroeër in sy fietsry-loopbaan verskeie nasionale baan-titels ingepalm en hy was die eerste algehele wenner van die Argus-fietstoer op 'n tandem.